## Podmienky súťaže „Najlepšia esej na tému Klimatická spravodlivosť“

1. Vyhlasovateľ súťaže je o.z. Pole, Gunduličova 907/12, 811 05 Bratislava-Staré Mesto

2. Súťaže sa môže zúčastniť každý študent/študentka strednej školy v Slovenskej republike

3. Súťaž sa začína 9.10.2021. Registrácia do súťaže je najneskôr do 16. 10. 2021 cez on-line formulár na adrese

[forms.gle/zAbcKxhAFR3tEinw9](https://forms.gle/zAbcKxhAFR3tEinw9)

alebo iprostredníctvom fb.com/BuducnostJeZelena

alebo mailom na BuducnostJeZelena@gmail.com

Registrovaní účastníci musia zaslať príspevky na e-mailovú adresu BuducnostJeZelena@gmail.com do uzávierky súťaže 23. 10. 2021 o 24.00 hod. Príspevky zaslané po tomto termíne už nebudú do súťaže zaradené.

4. Predmetom súťaže je esej na tému Klimatická spravodlivosť v rozsahu 3000-5000 znakov.

5. Esej musí byť pôvodná a dosiaľ nepublikovaná. O prvých troch miestach rozhoduje porota nominovaná občianskym združením Pole. Vyhlasovateľ si vyhradzuje právo nevyhlásiť niektoré z prvých troch miest.

6. Cena za prvé miesto je nákupná poukážka na nákup kníh v hodnote 50,-Eur pre súťažiaceho a 50,-Eur pre školu, na ktorej súťažiaci študuje.

Cena za druhé miesto je nákupná poukážka na nákup kníh v hodnote 35,-Eur pre súťažiaceho a 35,-Eur pre školu, na ktorej súťažiaci študuje.

Cena za tretie miesto je nákupná poukážka na nákup kníh v hodnote 20,-Eur pre súťažiaceho a 20,-Eur pre školu, na ktorej súťažiaci študuje.

7. Vyplnením registračného formulára súťažiaci súhlasia s poskytnutím svojich osobných údajov na účely súťaže a kontaktovania súťažiacich. Údaje nebudú poskytované tretím stranám.